PROJEKTS

LATVIJAS REPUBLIKAS MINISTRU KABINETS

2019. gada \_\_\_. \_\_\_\_\_\_\_\_ Noteikumi Nr. \_\_\_\_

Rīgā (prot. Nr. \_\_\_ \_\_\_. §)

**Grozījumi Ministru kabineta 2010. gada 6. aprīļa noteikumos Nr. 343 “Noteikumi par lielgabarīta un smagsvara pārvadājumiem”**

Izdoti saskaņā ar

likuma “Par autoceļiem”

5. panta 6.2 un septīto daļu

Izdarīt Ministru kabineta 2010. gada 6. aprīļa noteikumos Nr. 343 “Noteikumi par lielgabarīta un smagsvara pārvadājumiem” (Latvijas Vēstnesis, 2010, 60. nr., 2011, 109. nr.; 2013, 88. nr.; 2016, 102. nr.; 2017, 84. nr.) šādus grozījumus:

1. Izteikt 7. punktu šādā redakcijā:

“7. Atļaujā iekļauj šādu informāciju:

7.1. vārdu, uzvārdu vai juridiskās personas nosaukumu, adresi, e-pasta adresi un tālruņa numuru;

7.2. lielgabarīta (smagsvara) transportlīdzekļa parametrus (ar kravu) – garumu, platumu, augstumu no brauktuves, aizmugurējo pārkari, ass slodzi, attālumu starp asu centriem, kravas masu un kopējo masu;

7.3. lielgabarīta (smagsvara) transportlīdzekļa vilcēja vai piekabes (puspiekabes) marku un valsts reģistrācijas numuru;

7.4. autoceļa (ielas) maršrutu, posmu, apdzīvotas vietas nosaukumu, kur atļauts veikt pārvadājumu;

7.5. pārvadājuma veikšanas laiku un atļauto braukšanas ātrumu;

7.6. atļaujas nosacījumus, kas jāievēro veicot pārvadājumu (ja nepieciešams);

7.7. pārvadājuma veikšanas laiku;

7.8. atļaujas izsniegšanas datumu un laiku.”.

2. Izteikt 12.punktu šādā redakcijā:

“12. Lai saņemtu atļauju pārvadājuma veikšanai, pieteicējs valsts akciju sabiedrībā “Latvijas Valsts ceļi” pirms pārvadājuma veikšanas rakstveidā vai tīmekļa vietnē [www.lvceli.lv/atlaujas](http://www.lvceli.lv/atlaujas) iesniedz pieteikumu, kurā norāda:

12.1. vārdu, uzvārdu vai juridiskās personas nosaukumu un atbildīgo personu, adresi, e-pasta adresi un tālruņa numuru;

12.2. lielgabarīta vai smagsvara transportlīdzekļa vilcēja, piekabes (puspiekabes) marku un valsts reģistrācijas numuru;

12.3. lielgabarīta vai smagsvara transportlīdzekļa (ar kravu) – garumu, platumu, augstumu no brauktuves, aizmugurējo pārkari, ass slodzi, attālumu starp asu centriem, kravas masu un kopējo masu;

12.4. pārvadājuma maršrutu;

12.5. pārvadājuma veikšanas laiku;

12.6. pievienojamo dokumentu kopijas.”.

3. Papildināt noteikumus ar 12.1 un 12.2 punktu šādā redakcijā:

“12.1.Valsts nodevu maksā pirms atļaujas saņemšanas.

12.2. Pieteicējs ir atbildīgs par šo noteikumu 12. punktā noteiktās iesniedzamās informācijas pareizību un tās atbilstību atļaujas nosacījumiem.”.

4. Izteikt 13. punktu šādā redakcijā:

“13. Valsts akciju sabiedrība “Latvijas Valsts ceļi” izvērtē atļaujas pieteikumu:

13.1. ja nav nepieciešama maršruta papildu izpēte, piecu darbdienu laikā lemj par atļaujas izsniegšanu vai atteikumu izsniegt atļauju;

13.2. ja nepieciešams veikt maršruta papildu izpēti, piecu darbdienu laikā no izpētes rezultātu saņemšanas lemj par atļaujas izsniegšanu vai atteikumu izsniegt atļauju;

13.3. ja nepieciešams saskaņo pārvadājuma maršrutu:

13.3.1. ar attiecīgajām pašvaldībām, kā arī ar autoceļu (ielu) un tiltu īpašniekiem vai to pilnvarotām personām;

13.3.2. ar attiecīgās pilsētas elektrotransporta dienestu, ja lielgabarīta vai smagsvara transportlīdzekļa augstums pārsniedz 4,5 m no brauktuves virsmas;

13.3.3. ar attiecīgās dzelzceļa infrastruktūras īpašnieku vai tā pilnvarotu personu, ja pārvadājuma maršrutā ir dzelzceļa pārbrauktuve un lielgabarīta vai smagsvara transportlīdzekļa izmēri pārsniedz vismaz vienu no šādiem lielumiem:

13.3.3.1 augstums no brauktuves virsmas – 4,5 m;

13.3.3.2. platums – 5 m;

13.3.3.3. faktiskā masa – 52 t;

13.3.4. ar attiecīgās dzelzceļa infrastruktūras īpašnieku vai tā pilnvarotu personu, ja pārvadājuma maršrutā ir dzelzceļa tilts vai satiksmes pārvads un lielgabarīta vai smagsvara transportlīdzekļa izmēri pārsniedz vismaz vienu no šādiem lielumiem:

13.3.4.1. augstums no brauktuves virsmas – 4,5 m;

13.3.4.2. platums – 5 m;

13.3.5. ar attiecīgo sakaru un elektroapgādes dienestu, ja lielgabarīta vai smagsvara transportlīdzekļa augstums pārsniedz 5 m no brauktuves virsmas.”.

5. Svītrot 15. punktu.

6. Izteikt 16. punktu šādā redakcijā:

“16. Izdevumus, kas saistīti ar pārvadājuma maršrutu saskaņošanu atbilstoši šo noteikumu 13. punktam, sedz pārvadātājs.”.

7. Papildināt 18. punkta ceturto teikumu aiz vārda “pārvadātājam” ar vārdiem “uz pieteikumā norādīto e-pasta adresi.”.

8. Svītrot 21. punkta otro teikumu.

9. Papildināt ar 25.1 punktu šādā redakcijā:

“25.1 Gadījumā, ja veicot lielgabarīta vai smagsvara pārvadājumu, netiek ievēroti atļaujas nosacījumi, atļauja uzskatāma par spēkā neesošu no tās izsniegšanas brīža.”.

10. Svītrot 1. un 2. pielikumu.

Ministru prezidents A.K.Kariņš

Satiksmes ministrs T.Linkaits

Iesniedzējs: satiksmes ministrs T.Linkaits

Vīza: valsts sekretārs K. Ozoliņš